open-index/open-wikipedia-markdown huggingface dataset:
Senoji guoba

**Senoji guoba** arba **Senoji vinkšna** – botaninis gamtos paveldo objektas, 1960 metais paskelbtas gamtos paminklu. Auga Geisčiūnų kaime, Nemunaičio sen., Alytaus raj.

Medžio rūšis – kalninė guoba (*Ulmus glabra* Huds.). Senosios guobos kamieno apimtis – 550 cm, aukštis – 24 m, lajos aukštis – 21 m, amžius apie 300 metų. Medis pasiekė gamtinę brandą ir yra stagnacijos fazėje.

## Guoba ar vinkšna?

Keli nepriklausomi medžių specialistai patvirtino, kad Geisčiūnų guoba visai ne guoba, o vinkšna. Tai tos pačios guobinių šeimos medžių atstovai. Lapai ir medžio laja panašūs ir guobos, ir vinkšnos, o sėklos labai skiriasi – vinkšnos sėklų sparnavaisiai plaukuoti (blakstienoti) ir gerokai mažesni negu guobos. 

## Šaltiniai

## Nuorodos
* Saugomų teritorijų valstybės kadastras  
* Paminkliniai medžiai Lietuvoje
E262

**E262** gali reikšti:

* Kelias E262 – Europos tinklo kelias, einantis per Lietuvą, Latviją ir Rusiją nuo Kauno iki Ostravo;
* Maisto priedas E262 – maisto prietas, kurio E numeris yra **E262**.
Tomas Versetis

**Tomas Versetis** *([[Anglų kalba|angl.]] Tommy Vercetti)* yra išgalvotas veikėjas Grand Theft Auto žaidime, jį įgarsina Ray Liotta. Jis atlieka pagrindinį vaidmenį žaidime Grand Theft Auto: Vice City, kuriame jis tapo savo paties organizacijos lyderis. Taip pat jis minimas Grand Theft Auto: San Andreas

Tomas Versetis ryškiai atspindi išgalvotą narkotikų baroną Tonį Montaną iš 1983 metų filmo Žmogus su randu.

## Vaidmuo

### Prologas
Tomas Versetis teigia, kad jo tėvas visą savo gyvenimą dirbo spaustuvėje ir po daugelio metų prisimena kaip padėdavo jam valyti spausdinimo mašinas. Tomas norėjo sekti savo tėvo pėdomis ir pratęsti šeimos verslą, bet jis gyveno kitokį gyvenimą ir tapo nusikaltėliu.

Versetis buvo pasodintas į Liberty City kalėjimą 1971 metais dėl vienuolikos žmogžudysčių (Nors Donas iš Forelių šeimos nusiuntė Tomą, kad nužudytu tik vieną žmogų). Tomis įgijo „harvudo mėsininko“ pravardę. Sonis Forellis nusiuntė Tomi nužudyti vieną žmogų, nors jis tik norėjo atsikratyti Tomiu. Deja, Versetis sėkmingai nužudė tą žmogų dėl kurio buvo nusiųstas, bei dar 10 kitų kuriuos buvo pasiuntes Sonis Forellis, kad užtikrintų, kad Tomas bus nužudytas.

### Atvykimas į Vice City
1986 metais, po 15 metų kalėjimo, Tomis buvo paleistas į laisvę. Sonis Forelis greitai suprato, kad „harvudo mėsininko“ sugrąžinimas į Liberty City ir darbas kieno nors iš Forelių šeimos naudai būtų žalinga verslui, todėl Tomas buvo nusiųstas į Vice City, kad prižiūrėtų svarbų narkotikų sandėrį tarp Forelių ir Vanco nusikaltėlių šeimos. Du Forelių kariai Haris ir Li bei Kenas Rozenbergas, kuris yra teisininkas, turintis ryšių su Forelių šeima, yra siunčiami padėti Tomui. Sandėris turėjo būti Forelių šeimos didėjimo į pietus pradžia, bet per mainus kaukėti banditai nužudė tris sandėryje dalyvavusius žmones (Harį, Lį ir Victorą Vancą) bei pavogė narkotikus ir pinigus, kuriuos Tomas turėjo saugoti. Versetis su Rozenbergu pabėga savo automobiliu ir praneša Soniui apie nepavykusį sandėrį. Sonis piktai įsako Tomui gražinti kokainą ir prarastus pinigus arba Tomas praras savo gyvybę.
28 dienos po

**28 dienos po** () – 2002 JK apokaliptinis siaubo fantastinis filmas. Filmas kurtas ir filmuotas JK. Filme pasakojama kaip greitai plintantis virusas paverčia žmones žiauriais ir bepročiais.

## Aktoriai
: *Aktorius - vaidmuo*
* Cillian Murphy	- Džimas
* Alex Palmer - Aktivistas
* Naomie Harris - Selena
* Megan Burns - Hana
* Brendan Gleeson - Frenkas
* Noah Huntley - Markas
* Bindu De Stoppani- Aktivistas
* Jukka Hiltunen	- Aktivistas
* David Schneider - Mokslininkas
* Toby Sedgwick - Užkrėstas kunigas
* Justin Hackney	- Užkrėstas vaikas
Šiaulių Jovaro progimnazija

**Šiaulių „Jovaro“ progimnazija** – dieninė, savarankiško mokymosi bendrojo lavinimo mokykla Šiauliuose, Vytauto g. 132, vykdanti pradinio ugdymo ir pagrindinio I dalies ugdymo programas. Įstaigos kodas 190531222. Veikia 33 pradinio ir pagrindinio lavinimo klasės.

## Istorija
1963 m. rugsėjo 1 d. atidaryta Šiaulių 4-oji vidurinė mokykla dėstomąja rusų kalba. 1991 m. reorganizavus dvi mokyklas rusų dėstomąja kalba, atidaryta lietuviška Šiaulių 4-oji vidurinė mokykla. Joje pradėtas sustiprintas taikomosios dekoratyvinės dailės ir buities darbų mokymas.

1994 m. kovo 28 d. Šiaulių miesto Tarybos valdybos potvarkiu mokyklai suteiktas lietuvių poeto Jovaro (1880–1967), gyvenusio greta mokyklos, vardas, ji pavadinta Jovaro vidurine mokykla. 1994 m. birželio 18 d. išleidžiama 1-oji abiturientų laida.

2000 m. pradėta pagilintai dėstyti anglų kalba. 2003 m pradėta mokyklos renovacija. Mokykla įsitraukia į Mokyklos tobulinimo programą. 2001 m. optimizuojant mokyklų tinklą, mokykla tapo Šiaulių „Jovaro“ pagrindine mokykla. Nuo 2011 m. rugsėjo 1 d. progimnazija.

## Direktoriai
* 1991 m. Jonas Rimdžius
* 1994 m. Antanas Jakimavičius
* 2001 m. Artūras Vidmantas
* 2006 m. Arvydas Kukanauza

## Žymūs mokytojai
* Aurelija Buračienė – technologijų mokytoja, ekspertė
* Jurgis Rimvydas Žuklija – vyresn. lietuvių kalbos mokytojas, neatlygintinas donoras
* Rolanda Maziliauskienė – istorijos mokytoja
* Miglė Krupenina – lietuvių kalbos mokytoja

## Žymūs mokiniai
* 1994 m. Artūras Javtokas, krepšininkas (mokslus baigė Šilutėje)
* 1996 m. Robertas Javtokas, krepšininkas
* 1999 m. Kristina Čepukaitytė, žurnalistė

## Nuorodos
* Mokyklos svetainė
Geodezinė kreivė

**Geodezinė kreivė** – tiesiausia linija jungianti du erdvės taškus. Bendrosiose Rymano erdvėse geodezinės kreivės sąvoką galima apibrėžti keliais būdais:

# kaip nulinio kreivio liniją;
# ekstremalaus ilgio kreivę;
# kreivę, kurios kryptimi nešamas liečiamasis vektorius išlieka pats sau lygiagretus.

## Trimatėje Dekarto erdvėje
Trimatėje Dekarto erdvėje atstumo diferencialas (ds) yra nusakomas:

: ds^2=dx_1^2+dx_2^2+dx_3^2,

kur (dx_1^2, dx_2^2, dx_3^2) yra trijų matmenų diferencialai. Specialioje reliatyvumo teorijoje dar yra pridedamas ketvirtasis matmuo ir tuomet diferencialinis atstumas įgauna tokį pavidalą:

: ds^2=dx_1^2+dx_2^2+dx_3^2-c^2dt^2.

Šioje išraiškoje išmetus dx_3 matmenį grafikas atrodo taip:

Išraiška kūgiams:  ds^2 = 0 = dx_1^2 + dx_2^2 - c^2 dt^2.  Perrašius ją taip:  dx_1^2 + dx_2^2 = c^2 dt^2  galime pastebėti, kad tai yra apskritiminė išraiška, kur nuline dimensija yra ketvirtoji dimensija. Paprastai astronomijoje tuo naudojantis yra nusakomi atstumai.

## Metrinėje erdvėje
Geodezinė kreivė γ: *I* → *M* iš intervalo *I* iki metrinės erdvės *M*, kur *v* ≥ 0 yra konstanta bet kokiam *t* ∈ *I*:

: d(\gamma(t_1),\gamma(t_2))=v|t_1-t_2|.\,

Jeigu bet koks *t*1, *t*2 ∈*I* šią išraišką galime laikyti geodezine kreive metrinėje erdvėje. Tačiau metrinėje erdvėje gali egzistuoti tik konstantinės kreivės.

## Rymano erdvėje
Apibendrintoje Rymano geometrijoje (erdvėje), kaip ir standartinėje metrinėje erdvėje geodezinė linija irgi yra trumpiausias atstumas jungiantis du erdvės taškus:

: l(\gamma)=\int_\gamma \sqrt{ \pm g(\dot\gamma(t),\dot\gamma(t)) }\,dt\ ,

čia \dot\gamma yra vektorius priklausantis nuo t. Žinoma, kad geodezinė kreivė yra autolygiagreti kreivė t. y. lygiagreti savajam tangentiniam vektoriui, todėl:

: \dot\gamma^\mu \nabla_\mu \dot\gamma^\nu = 0.

∇ - čia yra Levi-Čivita sąryšis erdvėje *M*. Tuo remiantis, lokalinėmis koordinatėmis galima užrašyti geodezinę išraišką:

: \frac{d^2x^\lambda }{dt^2} + \Gamma^{\lambda}_{~\mu \nu }\frac{dx^\mu }{dt}\frac{dx^\nu }{dt} = 0\ ,

kur x^\mu (t) yra γ (*t*) kreivės koordinatės, o \Gamma^{\lambda }_{~\mu \nu } - Kristofelio simboliai. Ši formulė yra tik paprasčiausia diferencialinė išraiška koordinatėms. Ji turi sprendinį žinant jos pradinę padėtį ir pradinį greitį. Geodezinė kreivė, kaip ekstremali kreivė gali būti užrašyta veikimo funkcionalui:

: S(\gamma)=\frac{1}{2}\int g(\dot\gamma(t),\dot\gamma(t))\,dt,

šiam veiksmui geodezinė išraiška gaunama kaip Eulerio-Langražo judesio išraiška.

Jei kiekvieną geodezinę kreivę galima neribotai pratęsti, tai tokia Rymano erdvės savybė vadinama *geodeziniu pilnumu*.

## Geodezinės linijos kreivumas
Iš tikrųjų geodezinės linijos yra nulinio kreivumo linijos ir yra vadinamos tiesiausiomis linijomis. Jeigu du taškus sujungsime skirtingomis kreivėmis, tai gausime skirtingas diferencialinių lygčių sistemas, kurias išsprendę, turėsime skirtingus sprendinius. Tai reiškia, kad vektoriaus lygiagretaus nešimo iš vieno taško į kitą rezultatas priklauso nuo to, kokia kreive vektorius yra pernešamas. Todėl vektorių lygiagrečiai perkėlę net ir uždaru kontūru, galime gauti jau kitą vektorių.

## Šaltiniai
E272

**E272** (Vilnius – Panevėžys – Šiauliai – Palanga – Klaipėda) – vienintelė Europos tinklo magistralė, einanti išimtinai tik Lietuvos teritorija. Kelio ilgis - 380 km. Jungia svarbiausius Šiaurės Lietuvos miestus, su sostine Vilniumi ir uostamiesčiu Klaipėda.

## Istorija

Atsirado XX amžiaus paskutiniame dešimtmetyje. Tada magistralė buvo tik 136 km ilgio ir visiškai sutapo su keliu . Po 2000 m., kelio trasa buvo pratęsta iki dabartinio ilgio.

## Maršrutas
Šiaulių Sandoros progimnazija

**Šiaulių „Sandoros“ progimnazija** – dieninė, savarankiško mokymosi bendrojo lavinimo mokykla Šiauliuose, Gytariuose, K. Korsako g. 8, vykdanti priešmokyklinio, pradinio ugdymo ir pagrindinio ugdymo I dalies programas, turinti katalikiškąją ugdymo pakraipą. Įstaigos kodas 195220727.

## Istorija
Mokykla atidaryta 1996 m. rugsėjo 1 d. Šiaulių miesto savivaldybės tarybos sprendimu įsteigta Šiaulių katalikų pagrindinė mokykla. Mokyklos įkūrimo tikslas – užtikrinti moksleivių katalikiškojo ugdymo, kurį pradėjo Tėvo Benedikto Andruškos pradinė mokykla, tęstinumą. 1999 m. mokykla pervadinta į Šiaulių „Sandoros“ pagrindinę mokyklą. 

2010 m. vyskupo Eugenijaus Bartulio dekretais mokyklai paskirtas kapelionas kun. Tadas Rudys ir įsteigta koplyčia, Dieviškoms liturginėms paslaptims švęsti ir asmeniniam pamaldumui ugdyti, koplyčiai suteiktas Šv. Kryžiaus Tersės Benediktos (Editos Štein), mergelės ir kankinės, Europos globėjos titulas. 

Nuo 2011 m. rugsėjo 1 d. Šiaulių „Sandoros“ progimnazija. Tą pačią dieną pradėtas nuotolinis mokymas internetu 1-8 klasėse naudojant Moodle mokomąją terpę (platformą).

## Direktoriai
* 1997–2005 m. Elena Rančienė
* 2005 m. Kęstutis Šaltis

## Direktoriaus pavaduotojai
Iki 2016 m. Giedrė Statkutė
* 2016 m. Mindaugas Malcevičius 

## Nuorodos
* Mokyklos svetainė
Šiaulių Vinco Kudirkos progimnazija

**Šiaulių Vinco Kudirkos progimnazija** – dieninė, savarankiško mokymosi bendrojo lavinimo mokykla Šiauliuose, Gubernijoje, Dvaro g. 129, vykdanti pradinio ugdymo ir pagrindinio ugdymo I dalies programas. Įstaigos kodas 290530840.

## Istorija
1930 m. spalio 5 d. įsteigta Šiaulių daktaro Vinco Kudirkos pradžios mokykla. 1949 m. mokykla reorganizuota į septynmetę mokyklą ir pavadinta Šiaulių 4-ąja septynmete mokykla. 1955 m. mokykla pertvarkyta į vidurinę mokyklą ir pavadinta Šiaulių 6-ąja vidurine mokykla. 1959 m. mokykla pertvarkyta į aštuonmetę ir 1962 m. pavadinta Šiaulių 1-ąja aštuonmete mokykla. 1966 m. mokykla vėl pavadinta Šiaulių 6-ąja vidurine mokykla. 1989 m. mokyklai grąžintas Vinco Kudirkos vardas. 2001 m. vidurinė mokykla reorganizuota į Šiaulių Vinco Kudirkos pagrindinę mokyklą. Nuo 2012 m. rugsėjo 1 d. progimnazija.

## Direktoriai
* Juozas Varkulevičius

## Nuorodos
* Mokyklos svetainė
Šiaulių Ragainės progimnazija

**Šiaulių „Ragainės“ progimnazija** – dieninė, savarankiško mokymosi bendrojo lavinimo mokykla Šiauliuose, Besarabijos-Žaliukių rajone, Tilžės g. 85, vykdanti priešmokyklinio, pradinio ugdymo ir pagrindinio ugdymo I dalies programas. Įstaigos kodas 190531756.

## Istorija
Šiaulių 9-oji vidurinė mokykla duris atvėrė 1962 m. rugsėjo 1 dieną. Vietoje, kur dabar stovi mokykla, iki Antrojo pasaulinio karo stovėjo trijų aukštų mūrinis garo malūnas, privatūs namai. Mokykla pastatyta prie senojo Rygos-Tilžės plento, rajone, kuriame nuo seno buvo Stalupėnų, Baltupėnų, Ragainės, Kristijono Donelaičio gatvės, kurios primena Mažąją Lietuvą.

Pirmasis mokyklos direktorius – P. Gaurilčikas. Pirmąjį prašymą į I klasę atnešė E. Jucevičius. Pirmaisiais mokslo metais sukomplektuotos 23 klasės, kuriose mokėsi 888 mokiniai. Dauguma jų atvyko iš 2-osios ir 3-iosios septynmečių mokyklų. Vyriausioji klasė buvo devintoji. 1965 m. mokykla išleido pirmąją abiturientų laidą. 1965 m. įsteigta matematikos klasė. Vėliau greta matematikos pradėtas ir sustiprintas dailės mokymas. 1968 m. mokykloje mokėsi 982 mokiniai, dirbo 39 mokytojai.

1997 m. rugsėjo 1 d. sukomplektuota 1-oji eksperimentinė klasė, kuri dirbo pagal Atviros Lietuvos fondo remiamą programą „Gera pradžia“. 1995 m. 9-oji vidurinė mokykla pavadinta „Ragainės“ vidurinės vardu. Šį vardą pasiūlė direktoriaus pavaduotojas A. Tvarijonavičius. Vykdant miesto mokyklų tinklo pertvarką 2001 m. rugsėjo 1 d. mokykla iš vidurinės tapo pagrindine, nuo 2011 m. progimnazija.

## Direktoriai
* 1962–1963 m. P. Gaurilčikas
* 1963–1968 m. E. Lapkus
* 1968–1969 m. O. Paulavičienė
* 1970–1981 m. S. Snieška
* 1982–1988 m. S. Milašauskienė
* 1989–2002 m. A. Vileikis
* 2002 m. Valdas Balčiūnas
* 2007 m. Dinara Vitkuvienė

## Žymūs mokiniai
* 1965 m. Adolfas Šleževičius, buvęs ministras pirmininkas
* 1968 m. Remigijus Šileika, kompozitorius

## Himnas
;Sveika, Ragainės mokykla!
;O mokslų Tu Šventove!
;Jau keturi dešimtmečiai yra,
;Bet tu tvirtai vis stovi.
  
Priedainis:
:;Skambėk, varpeli, tu linksmai,
:;Į pamokas mus kvieski.
:;Tave palikusius seniai
:;Atgal sugrįžt pakvieski.
  
;Pirmiesiems tavo mokiniams
;Jau smilkiniai pražilo…
;Jie tapo mokslų daktarais,
;Aukštai gyvenime iškilo.

;Gyvuoki dar ilgai,
;Ragainės mokykla!
;Tegul visi visi vaikai
;Nešios širdy Tave.

*Žodžiai Monikos Bartkevičiūtės ir Rūtos Želvytės, muzika – mokytojos Klelijos Rakštytės*

## Nuorodos
* Mokyklos svetainė
Šiaulių Rėkyvos progimnazija

**Šiaulių Rėkyvos progimnazija** – dieninė, savarankiško mokymosi bendrojo lavinimo mokykla Šiauliuose, Rėkyvoje, Poilsio g. 1, vykdanti pradinio ugdymo ir pagrindinio ugdymo I dalies programas. Įstaigos kodas 190530316. Veikia pradinio ir pagrindinio lavinimo klasės.

Mokyklos simbolis – gandras.

## Istorija
Šiaulių 4-oji aštuonmetė mokykla įkurta 1964 m., iki to laiko Rėkyvos vaikai mokėsi Lingailių (Kardžiūnų) pradžios mokykloje. 1985 m. mokykla pavadinta 4-oji nepilnoji vidurinė mokykla, 1988 m. 4-oji devynmetė mokykla, nuo 1993 m. Rėkyvos pagrindinė mokykla.

Mokykloje daug dėmesio skiriama ekologijos integravimui, ugdymo proceso efektyvinimui ir optimizavimui. Pati aplinka skatina pasirinkti ekologinio ugdymo kryptį, domėtis kultūros paveldu. Šioje ugdymo įstaigoje veikia ekologijos, sveikos gyvensenos, prevencijos, kultūros paveldo programų mokytojų kūrybinės grupės. Nuo 2004 m. mokykla dalyvauja Gamtosauginių mokyklų programoje.

Mokykloje veikė 20 būrelių. Moksleiviai dalyvauja meninio skaitymo, piešinių konkursuose, sporto varžybose, kuriuose laimi prizines vietas. Taip pat veikė (kai kurie dar vis veikia) diskusijų klubas, folklorinis ansamblis, miškininkų, ekologinis, choreografijos, informatikos, aitvarų, „Mano augintinis“, darbelių iš šiaudų būreliai, ansamblis „Debesėlis“, nuo 2000 m. buvo leidžiamas mokyklos laikraštis „Gandro žinios“ (vadovė J. Valančienė).

## Direktoriai
* 1964–1983 m. Eufrozinija Bagučanskaitė
* 1983–1998 m. Antanas Pabilionis
* 1998 m.-2022 m. Romas Senkus
* nuo 2022 m. Nerijus Kundrotas

## Himnas
;Čia ežeras banguoja,
;Aplink žalia gamta.
;Šviesi, didinga stovi
;Rėkyvos mokykla.
;Seniau čia buvo dvaras –
;Dabar mūs mokykla.
;Džiaugsmingai nusiteikę,
;Mes mokomės joje.

Priedainis:
:;Mums ramybę neša –
:;Ežero dvasia.
:;Gilią šviesią mintį –
:;Pievų žaluma.

;Čia ežeras banguoja,
;Aplink žalia gamta.
;Šviesi, didinga stovi
;Rėkyvos mokykla.
;Kiekvieną pasitinka
;Ištiesusi rankas.
;Lyg motina sušildo
;Savam glėby tave.

*Žodžiai J. Nutautytės (9 klasė) ir R. Dailidos (7b klasė), muzika – grupės „Vairas“, koreguoti žodžiai A. Aleknavičiaus (2024 m.).*

## Nuorodos
* Mokyklos svetainė
Šiaulių Jono Laužiko specialioji mokykla

**Šiaulių Jono Laužiko specialioji mokykla** – buvusi dieninė, savarankiško mokymosi bendrojo ir specialiojo lavinimo mokykla Šiauliuose, Gubernijoje, Žemaitės g. 71, vykdžiusi specialiojo pradinio ugdymo ir specialiojo pagrindinio ugdymo programas. Įstaigos kodas 190533383. Veikė pradinio ir pagrindinio lavinimo klasės.

## Istorija
Mokykla pavadinta specialiosios pedagogikos pradininko prof. Jono Laužiko (1903–1980) vardu. 2011 m. sujungta su Šiaulių Ringuvos specialiąja mokykla.

## Direktoriai
* Vytautas Jokubaitis

## Šaltiniai
Šiaulių Salduvės progimnazija

**[[Šiaulių Salduvės progimnazija]]** – dieninė, savarankiško mokymosi bendrojo lavinimo mokykla Šiauliuose, Šimšėje, K. Kalinausko g. 19, vykdanti priešmokyklinio, pradinio ugdymo ir pagrindinio ugdymo I dalies programas. Įstaigos kodas 190531560. Veikia pradinio ir pagrindinio lavinimo klasės.

## Istorija
Buvusi Šiaulių miesto 8-oji vidurinė mokykla išaugo iš Šiaulių miesto 2-osios septynmetės mokyklos (dabar Centro policijos nuovados pastatas). Iškilmingas mokyklos atidarymas įvyko 1958 m. lapkričio 1 d. Pirmuoju direktoriumi buvo paskirtas Stasys Lukšas. Mokykla buvo pirmas didelis pastatas Šimšės rajone. Tik vėliau čia lyg grybai po lietaus pradėjo dygti nauji privatūs namai.

1959–1966 m. mokyklai vadovavo Algirdas Taraškevičius. Mokyklą garsino turistai, sportininkai, dramos būrelio nariai, estradinis ansamblis. Mokyklos rajonas sparčiai augo, didėjo mokinių skaičius, teko dirbti dviem ir net trimis pamainomis. Be to, mokykloje mokėsi ir kaimyninio internato mokiniai.

1995 m. rugsėjo 1 d. Šiaulių 8-oji vidurinė mokykla pavadinta Salduvės vidurine mokykla.

2001 m. rugsėjo 1 d. Šiaulių Salduvės mokykla tapo pagrindine.

2011 m.  rugsėjo 1 d.Šiaulių Salduvės pagrindinė mokykla tapo progimnazija.

2012 m.  rugsėjo 1 d.prie Šiaulių Salduvės progimnazijos prijungta Šiaulių Dubijos pagrindinė mokykla.

## Direktoriai
* 1958–1959 m. Stasys Lukšas
* 1959–1966 m. Algirdas Taraškevičius
* 1966–1976 m. Jonas Katėnas
* 1976–2007 m. Adelė Jonaitienė
* nuo 2007 m Natalija Kaunickienė

## Žymūs mokytojai
* Genovaitė Dindienė, 1966–2006 m.
* Mykolas Kondratas, 1958–1965 m.

## Nuorodos
* Mokyklos svetainė
Anatolijus Rasteika

**Anatolijus Rasteika** (g. 1924 m. sausio 14 d. Šiauliuose – 2008 m. spalio 21 d. Vilniuje) – Lietuvos inžinierius architektas.

## Biografija
Šiaulių pašto viršininko Petro Rasteikos (Naidionovo) sūnus. Aktorės Marijos Rasteikaitės brolis. 1941 m. baigė Šiaulių berniukų gimnaziją. 1949 m. baigė Kauno valstybinio universiteto Architektūros fakultetą.

1949–1950 m. Kauno valstybinio universiteto, 1954–1958 m. Kauno politechnikos instituto dėstytojas. 1958–1984 m. LTSR Ministrų Tarybos statybos reikalų komiteto pirmininko pavaduotojas, 1972–1989 m. Lietuvos architektų sąjungos valdybos pirmininkas, LTSR Aukščiausiosios Tarybos deputatas.

Paskelbė keliolika straipsnių architektūros ir urbanistikos klausimais. Vienas iš Trakų pilies atstatymo iniciatorių, už tai atleistas iš pareigų.

## Įvertinimas
* 1965 m. Lietuvos nusipelnęs statybininkas.
Laterano II susirinkimas

**Laterano II susirinkimas** – dešimtasis Visuotinis Bažnyčios susirinkimas, įvykęs 1139 m. Romos Laterano bazilikoje.

Susirinkimą sušaukė popiežius Inocentas II. Susirinkimas prasidėjo 1139 m. balandžio 2 arba balandžio 4 d. Įvyko trys posėdžiai. Manoma, kad susirinkimas baigėsi balandžio 17 d. Jame dalyvavo apie 500 vyskupų, įskaitant ir vienintelį Rytų krikščionybės atstovą – lotynų apeigų patriarchą iš Antiochijos. Susirinkimui pirmininkavo Inocentas II.

Susirinkimo tikslas – panaikinti dėl antipopiežiaus Anakleto II išrinkimo atsiradusios schizmos padarinius. Susirinkimas paskelbė negaliojančiu Anakleto II išrinkimą ir jo priimtus nutarimus.

Susirinkimas taip pat priėmė trisdešimt kanonų. Iš jų dvyliktasis skelbė vadinamąsias „Dievo paliaubas“, tryliktasis pasmerkė lupikavimą, keturioliktasis – uždraudė riterių turnyrus, aštuonioliktasis skelbė ekskomuniką padegėjams ir atsisakė juos katalikiškai laidoti. Dvidešimt trečiasis kanonas kaip eretikus smerkė nepripažįstančius Eucharistijos, vaikų krikšto, kunigystės ir teisėtų santuokų.

## Šaltiniai

* Philip Hughes „The Church in Crisis: The History of the General Councils: 325–1870“, Notre Dame du Lac, 1960 http://www.freivald.org/~jake/library/TheChurchInCrisis_html/index.html 
* Josef Lenzenweger, Peter Stockmeier, Karl Amon, Rudolf Zinnhobler „Katalikų Bažnyčios istorija“, „Katalikų pasaulis“, Vilnius, 1996, ISBN 9986-04-054-X
* „Catholic Encyclopedia“, 1917, straipsniai „Second Lateran Council (1139)“ http://www.newadvent.org/cathen/09017a.htm ir „Lateran Councils“ http://www.newadvent.org/cathen/09016a.htm
* EWTN internetinė biblioteka, „Second Lateran Council (1139)“ http://www.ewtn.com/library/COUNCILS/LATERAN2.HTM , paimta iš „Decrees of the Ecumenical Councils“, red. Norman P. Tanner
Asahi

**Asahi** japoniškai reiškia *tekanti saulė*. Tokiu pavadinimu pavadinti daugelis Japonijos miestų, kaimų ir kompanijų.
* Miestas:
** Asahis (Čiba) *(旭市; Asahi-shi)*;
* Osakos miesto administracinis rajonas:
** Asahi-ku (Osaka) *(旭区; Asahi-ku)*;
* Keli miesteliai:
** Asahis (Aičis) *(旭町; Asahi-chō)*;
** Asahis (Fukujus) *(朝日町; Asahi-chō)*;
** Asahis (Hokaidas) *(朝日町; Asahi-chō)*;
** Asahis (Mijė) *(朝日町; Asahi-chō)*;
** Asahis (Okajama) *(旭町; Asahi-chō)*;
** Asahis (Šimanė) *(旭町; Asahi-chō)*;
** Asahis (Tojama) *(朝日町; Asahi-machi)*;
** Asahis (Jamagata) *(朝日町; Asahi-machi)*;
* Keli kaimai:
** Asahis (Gifu) *(朝日村; Asahi-mura)*;
** Asahis (Ibarakis) *(旭村; Asahi-mura)*;
** Asahis (Naganas) *(朝日村; Asahi-mura)*;
** Asahis (Nijigata) *(朝日村; Asahi-mura)*;
** Asahis (Jamagata) *(朝日村; Asahi-mura)*;
** Asahis (Jamagučis) *(旭村; Asahi-son)*;
* Kelios kompanijos:
** Asahi Breweries – Japonijos alaus kompanija;
** Asahi Shimbun – japoniškas laikraštis;
** TV Asahi – Japonijos televizijos tinklas;
** Asahi stiklo kompanija;
** Asahi Kasei.
Kelio dievas

**Kelio dievas** (**Kelių dievas**, **Keliukis**) lietuvių mitologijoje - kelio dievas, kurį mini M. Strijkovskis ir T. Narbutas. Pasak M. Strijovskio dievui buvo aukojamos baltos vištos, tuo metu rankoje laikydami pagalį, persijuosę ir apsiavę vyžomis. Dievo buvo prašoma sėkmės kelyje, nuo namų iki namų. T. Narbutas mini tam tikrus akmenis, kurie vadinti Kelio dievo užkeikimo akmenimis. Bijota ant šių akmenų sėstis, nes manyta, kad jie gali pasitraukti iš po sėdinčio. Šiuo atveju pasitikima T. Narbutu, turint omeny akmenų ir graikų dievo Hermio sąsajas .

## Literatūra
Sonata Arctica

**Sonata Arctica** – suomių power metal grupė, sukurta 1996 m. Suomijoje, Kemio mieste.

## Grupės nariai

### Dabartiniai nariai
* Tony Kakko – (1996–dabar) vokalas, taip pat klavišiniai albumuose *[[Ecliptica]]*, *[[Winterheart's Guild]]* ir *[[Unia]]*
* Marko Paasikoski – (1996–1997, 2000–dabar) bosinė gitara (anksčiau – gitara)
* Tommy Portimo – (1996–dabar) būgnai
* Henrik Klingenberg – (2003–dabar) klavišiniai

### Buvę nariai
* Pentti Peura – (1996–1997) bosinė gitara
* Janne Kivilahti – (1999–2000) bosinė gitara
* Mikko Härkin – (2000–2002) klavišiniai

### Kviestiniai muzikantai
* Raisa Aine – fleita dainoje „Letter to Dana“
* Nik Van-Eckmann – pasažai dainose *Silence* ir *Reckoning Night*
* Mika Niilonen – pasažai dainoje *Silence*
* Mikko Karmila – pianinas dainoje *Silence*
* Timo Kotipelto – dainuoja dainoje „False News Travel Fast“
* Renay Gonzalez – moters pasažai dainoje „The End of This Chapter“
* Jens Johansson – klavišinių solo keturiose albumo *[[Winterheart's Guild]]* dainose
* Peter Engberg – įvairūs styginiai instrumentai keliose albumo *[[Unia]]* dainose
* Elias Viljanen – gitara keliuose pasirodymuose Europoje 2007 m.

## Diskografija

### Albumai
* *[[Ecliptica]]* (1999)
* *[[Silence]]* (2001)
* *[[Winterheart's Guild]]* (2003)
* *[[Reckoning Night]]* (2004)
* *[[Unia]]* (2007)
* *[[The Days of Grays]]* (2009)
* *[[Stones Grow Her Name]]* (2012)
* *[[Pariah's Child]]* (2014)
* *[[The Ninth Hour]]* (2016)
* *[[Talviyö]]* (2019)
* *[[Acoustic Adventures – Volume One]]* (2022)
* *[[Acoustic Adventures – Volume Two]]* (2022)
* *[[Clear Cold Beyond]]* (2024)

### Gyvi albumai ir rinkiniai
* *Songs of Silence* (gyvas albumas) (2002)
* *The End of This Chapter* (rinkinys) (2005)
* *For the Sake of Revenge* (gyvas albumas ir DVD) (2006)
* *The Collection 1999–2006* (rinkinys) (2006)
* *The Harvests* (2007-2017)

### Singlai ir EP
* *Successor* (EP) (2000)
* *Orientation* (EP) (2001)
* *Takatalvi* (EP) (2003)
* *Don’t Say a Word* (EP) (2004)

## Nuorodos
* Oficialus Sonata Arctica tinklalapis
*
Pivašiūnų herbas

**Pivašiūnų herbas** – pagrindinis Pivašiūnų kaimo ir Pivašiūnų seniūnijos (Alytaus rajono savivaldybė) heraldinis simbolis.

## Aprašas

Mėlyname skydo lauke gulsčiame sidabriniame pusmėnulyje ragais į viršų auksinis Pivašiūnų Švč. Mergelė Marijos su kūdikėliu paveikslas, viršuje apsuptas 12 mažesnių auksinių ir 12 didesnių sidabrinių šešiakampių žvaigždžių, papėdėje – heraldinis juodas trikalnis.

## Simbolika

Heraldinis trikalnis simbolizuoja bažnyčios, mokyklos ir piliakalnio kalnelius. Mėlyna spalva simbolizuoja dangų, dvasios ramybę, tai viena svarbiausių Švč. Mergelės Marijos spalvų.

## Istorija

Parenkant herbo elementus, buvo tariamasi su miestelio gyventojais. Herbas patvirtintas 2006 m. gegužės 24 dieną Prezidento dekretu Nr. 633. Etaloną sukūrė Arvydas Každailis.

## Šaltiniai
Naujasis kursas

**Naujasis kursas** () JAV prezidento Franklino Ruzvelto 1933-1939 metais įvesta ekonominė-visuomeninė reformų programa. Šių reformų tikslas buvo Didžiosios depresijos metu spręsti iškilusias ūkines problemas, kurios milijonus amerikiečių paliko be darbo, o ūkis buvo degraduojantis. Buvo nuspręsta, kad nesikišant reikės ilgai laukti ir vyriausybės intervencijos, todėl naujasis kursas yra būtinas norint stabilizuoti ir vadovauti ekonomikai. 

'Naujasis kursas' rėmėsi vyriausybės intervencija. Buvo įvestos bedarbių pašalpos, viešieji darbai, iš federalinio biudžeto finansuojamas verslas. Buvo teisiškai reguliuojamas verslas, žemės ūkis ir bankų veikla. Be to, buvo įvedami mechanizmai stimuliuojantys naujų darbo vietų kūrimąsi. Dėl Naujojo kurso politikos Ruzveltas tapo populiarus tarp JAV gyventojų, dėl to jis laimėjo JAV prezidento rinkimus keturis kartus iš eilės (1932 m., 1936 m., 1940 m. ir 1944 m.), tai rekordas tarp JAV prezidentų.

1935 m. įvestas *Social Security Act*, pagal kurį buvo galima gauti pensiją ir visuomeninę pagalbą. 

#### Intervencijos šalininkų argumentai
Asmenys nepasitikintis laisvąja rinka argumentuoja, kad Naujasis kursas nebuvo geras žingsnis, nes žlugimas buvo toks gilus, kad net didelė intervencija negalėjo padėti pataisyti blogybių, kurios atsirado dėl ūkio nestabilumo. 

#### Laisvosios rinkos šalininkų argumentai
Laisvosios rinkos šalininkai sako, kad krizė atsirado ir pagilėjo dėl valstybės kišimosi. Pagrindinis Naujojo kurso politikos šalininkų argumentas, tai įmonių išlaikymo išlaidų padidėjimas. Dėl to investavimas ir naujų darbuotojų įdarbinimas buvo labai apsunkintas. Naujojo kurso politika parodė, kad savaime ekonomika atsistatytų per ilgesnį laikotarpį.
Darbo našumas

**Darbo našumas**, **darbo efektyvumas** – atlikto naudingo darbo kiekis per laiko vienetą arba naudingo darbo ir sunaudotos energijos kiekio santykis.

Darbo našumas apskaičiuojamas darbo laiku produkto (paslaugos) vienetui, produkcijos (paslaugų) kiekiui per laiko vienetą. Produkcijos kiekis gali būti išreikštas natūriniais arba piniginiais vienetais.
Įvairių įtaisų našumas gali būti išreiškiamas naudingo darbo ir sunaudotos energijos kiekio santykiu, arba maksimaliu galimu naudingo darbo kiekiu per laiko vienetą.

::DN = Q/DL, 
:kur DN – darbo našumas, 
:Q – produkcijos kiekis, 
:DL – darbo laikas.

Išsivysčiusioms valstybėms būdingas nuolatinis darbo našumo didėjimas. Darbo našumas didėja tobulėjant žmogaus darbo įgūdžiams ir naudojant geresnius įrankius bei mašinas. Žemės ūkyje jis priklauso ir nuo žemės derlingumo bei meteorologinių sąlygų. Darbo našumo lygis ne visada turi būti siejamas su savikainos mažėjimu. Būna ir atvirkštinių procesų. Taip atsitinka, kai nesaikingai didinamas darbo užmokestis arba mažas naujų mašinų našumas.
Nešo pusiausvyra

Žaidimų teorijoje **Nešo pusiausvyra** vadinami vieno ar daugiau žaidėjų žaidimo sprendimai, kuriuose nė vienas žaidėjas negali padidinti savo laimėjimo vienpusiškai pakeitęs savo sprendimą, todėl reikalingas bendras žaidimo dalyvių pasirinkimas. Ši pusiausvyros koncepcija pavadinta ją aprašiusio matematiko Džono Forbso Našo garbei.

## Istorija
Panašią pusiausvyros koncepciją pirmasis dar 1838 m. pateikė Antuanas Augustinas Kurno savo oligopolijos teorijoje. Maišytos Nešo pusiausvyros koncepciją 1947 m. pasiūlė Džonas fon Noimanas ir Oskaras Morgernšeteris, tačiau tik žaidimams nuline suma, t. y. kad maišytos strategijos Nešo pusiausvyra egzistuoja bet kuriame nulinės sumos žaidime su baigtiniu veiksmų skaičiumi. tačiau J. Nešas pirmasis savo disertacijoje *„Nekooperaciniai žaidimai“* (1950 m.) parodė, kad Nešo pusiausvyra turi būti bet kokiame žaidime su baigtiniu veiksmų skaičiumi.

## Formalus paaiškinimas
Tarkime,  \ (S, f) – žaidimas, kur  \ S  - švarių strategijų sąranka, o  \ f  - laimėjimų sąranka. Kai kiekvienas žaidėjas i \in \{1, ..., n\} išrenka strategiją x_i \in S strategijų profilyje  \ x = (x_1, ..., x_n), žaidėjas  \ i gauna laimėjimą  \ f_i(x). Reikia pastebėti, kad laimėjimas priklauso nuo pasirinkto strategijų profilio. Strategijos profilis x^* \in S yra Nešo pusiausvyra tada, jei nei vienas šališkas kito žaidėjo sprendimas nėra naudingas pasirinktam žaidėjui:

: f_i(x^*) \geq f_i(x_i, x^*_{-i}).

## Šaltiniai
Cechovikas

**Cechovikas** () – pogrindinis TSRS verslininkas.

Pogrindžio fenomenas yra toks, kad nei organizuoti nelegalią gamyklą, nei pardavinėti produkciją buvo neįmanoma. Todėl cechovikai rado išeitį: oficialios valstybinės struktūros bazėje jie gamino produkciją ir oficiali struktūra oficialiai ar neoficialiai ją pardavinėjo. Tokia struktūra, kurioje viskas buvo nelegalu, būdavo labai greitai atskleidžiama valstybinių organų (tai atlikdavo Skyrius kovai su socialistinės nuosavybės grobstymais ). Pinigai būdavo uždirbami klastojant nurašymo aktus apie faktiškai tinkamų medžiagų ar geros produkcijos sunaikinimą ir daug kitų būdų. Pogrindiniai biznieriai, „baltosios apykaklės“, gamyklose sukurdavo neapskaitytas materialines vertybes, kurios paskui virsdavo neapskaityta produkcija ir ją pardavinėdavo per valstybines organizacijas. Papildomą produkciją dažniausiai gamino tos pačios gamyklos darbininkai net nežinodami, kad gamina neapskaitytą produkciją.

Cechoviku priimta vadinti asmenis, kurie organizavo komercines struktūras. Vienažingsniai veiksmai, tokie, kaip nemotyvuotas nurašymas, išnešimas iš gamyklos buvo baudžiami pagal kitą straipsnį.

Paradoksalu tai, kad gamykloms įvykdyti oficialias normas ir laikytis taisyklių juridiškai buvo neįmanoma, o ekonomiškai neapsimokėjo. Cechovikų darbas tampriai siejosi su barterio supratimu ir t. t. Gamykloms buvo sunku gauti pakankamą kiekį resursų ir įvykdyti planus, kartais – ir oficialiai parduoti produkciją.

## Nuorodos
* Organizuotų ekonominių nusikaltimų ištakos (Rusų kalba)
* Avalynės pramonė  (Rusų kalba)
* Aštuntojo dešimtmečio pabaigos baudžiamieji procesai  (Rusų kalba)
Spekuliacija

**Spekuliacija**  ( – 'sekimas, stebėjimas') – prekyba, kuria siekiama (greitai ir lengvai) pasipelnyti. Nepainiotina su arbitražu.

Spekuliaciją vykdantys asmenys perka nekilnojamąjį turtą, kolekcinius daiktus, automobilius ar įvairias žaliavas (naftą, dujas, varį, kviečius ir kt. ateities sandorių pagalba, tačiau fiziškai jų neįsigija) ne savo poreikiams ar norėdami perdirbti ar kitaip apdoroti ir ne todėl, kad nuolat jomis prekiauja, bet siekdami gauti pelną iš vienkartinio jų perpardavimo. Be to, spekuliantas siekia gauti naudą dėl vertybiniu popierių kitimo, priešingai nei gauti tiesioginio pelno, pvz., akcijų dividendų, obligacijų palūkanų pavidalu.

Spekuliantai paprastai orientuojasi į trumpalaikį investavimą (kai kurie iš jų laiko akcijas ar kitą finansinį turtą ne ilgiau nei vieną darbo dieną). Jie prisiima finansinę riziką, atidžiai seka pokyčius ir greitai į juos reaguoja. Spekuliantas spekuliuoja tiek fiziniu, tiek finansiniu turtu tikėdamasis, kad po kurio laiko jam susidarys palanki situacija ir jis iš to gaus naudos (nepaisant krentančių ar kylančių vertybinių popierių kainų; gali parduoti skolon).

SSRS spekuliacija buvo laikoma ekonominiu nusikaltimu, rinkos ekonomikos šalyse ji neišvengiama (reguliuoja pasiūlą bei paklausą ir didina rinkos likvidumą, kapitalo pritraukimo galimybes), bet spekuliacija juodojoje rinkoje deficitinėmis prekėmis (pavyzdžiui, maistu per karą, embargą, stichines nelaimes, bilietais į sporto varžybas ar kitus renginius) užtraukia administracinę ar baudžiamąją atsakomybę.

Dėl agresyvaus greito pelno siekio sąvoka „spekuliantas“ turi neigiamą atspalvį. Tarybiniame (dalinai ir vėlesniame) kultūriniame kontekste žodis „spekuliacija“ turėjo negatyvų atspalvį ir reiškė nelegaliai ar pusiau legaliai nusipirkto, gauto juodosios rinkos rėmuose ar tiesiog atstovėjus ilgoje eilėje įgyto daikto perpardavimą. Toks mąstymas buvo pagrįstas tuo, kad planinėje ekonomikoje dažnai prekių savikaina buvo mažesnė negu jos rinkos kaina, todėl dalis prekių buvo deficitinės ir jos būdavo paskirstomos. Ilgos eilės ribodavo jų pasiūlą, o spekuliantai siekdavo jų gauti perpardavimui, parduoti didesne kaina ir uždirbti pinigų.

## Šaltiniai
Malpigijiečiai

* *[[Achariaceae]]* 
* *[[Balanopaceae]]* 
* *[[Bonnetiaceae]]* 
* Kariokariniai (*Caryocaraceae*) 
* *[[Centroplacaceae]]*
* *[[Chrysobalanaceae]]* 
* Kliuzijiniai (*Clusiaceae*)
* *[[Ctenolophonaceae]]*
* *[[Dichapetalaceae]]*
* Vandeniniai (*Elatinaceae*)
* Kokainmediniai (*Erythroxylaceae*)
* Karpažoliniai (*Euphorbiaceae*)
* *[[Euphroniaceae]]*
* *[[Goupiaceae]]*
* *[[Humiriaceae]]*
* Jonažoliniai (*Hypericaceae*)
* *[[Irvingiaceae]]*
* *[[Ixonanthaceae]]*
* *[[Lacistemataceae]]*
* Lininiai (*Linaceae*)
* *[[Lophopyxidaceae]]*
* *[[Malpighiaceae]]*
* *[[Malesherbiaceae]]* 
* *[[Medusagynaceae]]*
* Paukštakiniai (*Ochnaceae*)
* *[[Pandaceae]]*
* Pasifloriniai (*Passifloraceae*)
* Lapaininiai (*Phyllanthaceae*)
* *[[Picrodendraceae]]*
* *[[Podostemaceae]]*
* *[[Putranjivaceae]]*
* *[[Quiinaceae]]*
* Raflezijiniai (*Rafflesiaceae*)
* Rizoforiniai (*Rhizophoraceae*)
* Gluosniniai (*Salicaceae*)
* *[[Trigoniaceae]]*
* Turnerajiniai (*Turneraceae*)
* Našlaitiniai (*Violaceae*) 

**Malpigijiečiai** (*Malpighiales*) – magnolijainių (*Magnoliopsida*) klasės augalų eilė.
Irako karas

**Irako karas** arba **Antrasis Persų įlankos karas** – karas, vykęs 2003 m. kovo 20 d. – 2011 m. gruodžio 15 d. tarp JAV vadovaujamų sąjungininkų ir Irako. JAV ir sąjungininkų pajėgas sudarė daugiau nei 300 tūkstančių karių bei daugybė karinės technikos. Pagrindinė karo priežastis, anot JAV prezidento, buvo ta, kad Irakas kūrė masinio naikinimo ginklus. Irako kuriami ginklai kėlė grėsmę JAV ir sąjungininkų interesams. Tačiau karo eigoje nerasta jokių įrodymų, kad Irakas turėjo masinio naikinimo ginklų. Vėliau teisinant karą buvo iškelta Irako ir Al-Qaeda bendradarbiavimo versija ir tai, kad būtina įvesti demokratiją Irake, kuri ir buvusi pagrindinė invazijos priežastis. Tačiau kita invazijos versija, kurią nurodo dauguma kritikų, yra ta, kad Irakas JAV svarbus dėl savo naftos išteklių.

Karas prasidėjo 2003 m. kovo 20 d., kai daugianacionalinės, daugiausia JAV ir Jungtinės Karalystės, pajėgos užpuolė Iraką. Į sąjungininkų kontingentą įėjo nedidelės Australijos, Danijos ir Lenkijos pajėgos. Sąjungininkai nuvertė autoritarinį Irako lyderį Sadamą Huseiną. Tačiau koalicijos pajėgos nesugebėjo įtvirtinti taikos Irake. Irake prasidėjo pilietinis karas tarp Irako islamo religinių grupuočių sunitų ir šiitų.

## Šaltiniai
Rytų Folklandas

**Rytų Folklandas** (), **Soledado sala** () − viena iš dviejų pagrindinių Folklando Salų, esančių Atlanto vandenyne. Folklando (San Karloso) sąsiauriu atskirta nuo vakaruose esančios Vakarų Folklando (*Gran Malvinos*) salos. Plotas 6353 km².

Sala siaura sąsmauka jungiasi su pietine dalimi − Lafonija. Krantai smarkiai raižyti fjordų (Čosiolo, Ruis Fuentes ir kt.). Rytų Folklando paviršius kalvotas ir pelkėtas. Aukščiausia vieta − 705 m Asborno kalnas.

Rytų Folklande susitelkusi dauguma salų gyventojų (~2000). Beveik visi jie gyvena salyno sostinėje Stenlyje. Kitos didesnės gyvenvietės: Puerto Luisas, Port Darvinas, San Karlosas, Salvadoras, Džonsons Harboras. Verčiamasi žvejyba, avininikyste, turizmu.
Tailando vėliava

**[[Tailandas|Tailando]] vėliava** ( (tar. *Thong Trairong* - trispalvė) – stačiakampė, suskirstyta į penkias horizontalias juostas: raudoną, baltą, mėlyną, baltą, raudoną. Visos juostos yra vienodo aukščio, tik vidurinė mėlyna yra dvigubai platesnė.

## Istorija
Spėjama, kad pirmoji vėliava (tuomet Tailandas vadinosi Siamu) greičiausiai buvo raudonos spalvos, kurią naudojos Siamo karalius Narai (1656-1688 m.). Iš istorinių šaltinių žinoma, jog vėliau raudonoje vėliavoje buvo atsiradę papildomi elementai: balta čakra (budistinis ratas), vėliau baltas dramblys ir paskiausiai baltame diske saulės motyvas.

Oficiali pirmoji šalies vėliava įteisinta karaliaus Mongkut (Rama IV) 1855 m., kurioje buvo pavaizduotas karališkasis simbolis baltas dramblys raudoname fone.

Panaši į dabartinę vėliavą, tik raudona-balta, buvo įteisinta 1916 m. Pagal legendą, karalius Vajiravudh (Rama VI) pamatė pakabintą atvirkščiai vėliavą ir nusprendė sukurti tokią vėliavą, kad toks incidentas daugiau nebepasikartotų. 1917 m. vidurinioji vėliavos raudona spalva pakeista į mėlyną - penktadienio spalvą, dienos kada gimė karalius Vajiravudh. Pagal kitus šaltinius manoma, kad į mėlyną pakeista kaip solidarumo ženklas su Antantės šalimis, kurių vėliavų spalvos sudarytos iš raudonos, baltos ir mėlynos.

Dabartinė vėliava įteisinta 1917 m. rugsėjo 28 d.

## Simbolika
Trys spalvos (raudona, balta ir mėlyna) simbolizuoja tautą, religiją ir karalių (neoficialus Tailando devizas).

## Konstrukcija

## Spalvos
 Pantone spalvų sistemoje: Raudona – Pantone 186; RGB spalvų sistemoje: Raudona – 206, 17, 28.

 Pantone spalvų sistemoje: Balta – nėra; RGB spalvų sistemoje: Balta – 255, 255, 255.

 Pantone spalvų sistemoje: Mėlyna – Pantone 293; RGB spalvų sistemoje: Mėlyna – 0, 28, 73.

## Kitos Tailando vėliavos

Image:Thailand Naval Jack (Thong Chan).svg|Tailando jūrų vėliava (nuo 1917 m.)
Image:Naval Ensign of Thailand.svg|Tailando karinio jūrų laivyno vėliava (nuo 1917 m.)


## Panašios vėliavos

## Nuorodos
* vexilla-mundi.com
Soledadas

**Soledadas** () – miestas šiaurės Kolumbijoje, Atlantiko departamente, į pietryčius nuo Barankiljos (jos aglomeracijoje), prie Magdalenos žemupio. Miesto ribose yra Barankilją aptarnaujantis Ernesto Kortisoso tarptautinis oro uostas. Vystoma maisto pramonė. Soledado apylinkėse auginami kukurūzai, sorgai, manijokai, bananai, medvilnė, veisiami galvijai, kiaulės. Veikia aeronautikos muziejus, namas-muziejus, kur buvo apsistojęs Simonas Bolivaras. Yra saugoma Šv. Antano Paduviečio bažnyčia. Soledade vyksta kasmetinis karnavalas.

## Istorija
1598 m. dabartinio miesto vietoje, ispanai, vadovaujami Antonijo Moreno Estupinjano, įkūrė kiaulidę. 1640 m. Melčioras Karas įsteigė Porkera de San Antonijo („Šv. Antano kiaulidės“) gyvenvietę. 1813 m. buvo suteiktas miesto statusas ir Soledado vardas (pagal Šv. Mergelę Mariją Vienišųjų Globėją).

XX a. pab. – XXI a. tai vienas sparčiausiai augančių Kolumbijos miestų.

## Šaltiniai
Nigerio vėliava

**[[Nigeris|Nigerio]] vėliava** – stačiakampė, suskirstyta į tris vienodo aukščio horizontalias juostas: oranžinę, baltą, žalią. Viduriniojoje baltoje juostoje centre įkomponuotas oranžinis diskas.

## Istorija
Vėliava sukurta 1958 m. Kai Nigeris tais pačiais metais gavo autonomijos statusą, šalis vistiek naudojo Prancūzijos trispalvę, taigi naujoji vėliava buvo įteisinta 1959 m. lapkričio 23 d.

## Simbolika
Viršutinė oranžinė juosta simbolizuoja Sacharos dykumos smėlynus, esančią šalies šiaurėje, vidurinė – tyrumą ir paprastumą, o apatinė žalia juosta – viltį ir tuo pačiu pietinės Nigerio dalies derlingas žemes. Centre vėliavos esantis oranžinis diskas simbolizuoja saulę.

## Konstrukcija

Tikslus centre esančio disko dydis nėra tiksliai žinomas.

## Spalvos
 Pantone spalvų sistemoje: Oranžinė – Pantone 186; RGB spalvų sistemoje: Oranžinė – 221, 89, 0.

 Pantone spalvų sistemoje: Balta – nėra; RGB spalvų sistemoje: Balta – 255, 255, 255.

 Pantone spalvų sistemoje: Žalia – Pantone 293; RGB spalvų sistemoje: Žalia – 30, 181, 58.

## Panašios vėliavos

## Išnašos

Beveik identiškos spalvos naudojamos Dramblio Kaulo Kranto vėliavoje.
Perkūno rinktinė

**Perkūno rinktinė** – Lietuvos partizanų rinktinė, veikusi pietinėje Suvalkijos dalyje. Įsteigta 1945 m. kovo mėn. (?) Nuo 1945 m. rugpjūčio mėn. priklausė Tauro apygardai. Veikė Marijampolės apsk. Kalvarijos, Liubavo, Liudvinavo ir Marijampolės valsčiuose. 1946 m. balandžio mėn. prijungta prie Tauro apygardos Vytauto rinktinės. Pirmasis rinktinės vadas – kpt. Vaclovas Navickas-Perkūnas (Auksutis)
Levydonys

**Levydonys** – kaimas Vilniaus rajono savivaldybėje, į šiaurės vakarus nuo Vilniaus, prie kelio Sudervė–Dūkštos. Netoli kaimo (link Adomčiškių) stovi gamtos paminklas – Ąžuolų karalienė (4,40 m apimties).

## Gyventojai

## Šaltiniai
Geležinio Vilko rinktinė

**Geležinio Vilko rinktinė** – Lietuvos partizanų rinktinė, veikusi Suvalkijos šiaurės rytų dalyje. Įsteigta 1945 m. balandžio mėn.(?) Nuo 1945 m. rugpjūčio mėn. priklausė Tauro apygardai. Veikė Marijampolės, Prienų ir Kauno apsk. (tarp Kauno–Suvalkų plento ir Nemuno, pietuose − iki Marijampolės−Alytaus kelio.

Rinktinės daliniai, veikę Kauno apskrities teritorijoje, nuo 1947 m. sausio mėn. iki 1949 m. birželio mėn. priklausė Birutės rinktinei), nuo 1947 m. gruodžio − taip pat Kaišiadorių apsk. Kruonio valsčiuje. Sunaikinta 1952 m. rudenį.
Vytauto rinktinė

**Vytauto rinktinė** – Lietuvos partizanų rinktinė, veikusi Suvalkijos pietvakarių dalyje. Įsteigta 1945 m. rugpjūčio 15 d. Pirmasis vadas – Vytautas Gavėnas-Vampyras. Priklausė Tauro apygardai. Iš pradžių veikė didesnėje Vilkaviškio apskrities dalyje (išskyrus šios apskrities rytinį pakraštį) ir apie Vižainį (Lenkija), nuo 1946 m. balandžio mėn. − jau visoje Vilkaviškio apskrityje (išskyrus laikotarpį nuo 1947 m. sausio mėn. iki 1949 m. kovo mėn., kuomet visi Vilkaviškio apsk. partizanai sudarė Kęstučio rinktinę) ir Marijampolės apsk. Marijampolės, Kalvarijos, Liubavo bei Liudvinavo valsčiuose. Sunaikinta 1952 m. vasarą.
Lepelionys

**Lepelionys** – kaimas Prienų rajono savivaldybės rytuose, 4 km į rytus nuo Stakliškių, 1 km į šiaurę nuo kelio Prienai–Vilnius. Kaime stūkso Lepelionių piliakalnis (Napoleono kepurė).

## Gyventojai

## Šaltiniai
Žalgirio rinktinė

**Žalgirio rinktinė** – Lietuvos partizanų rinktinė, veikusi Suvalkijos šiaurės vakaruose. Įsteigta 1945 m. gegužės mėn. (iki 1946 m. vasario mėn. vadinta **Stirnos rinktine**). Nuo 1945 m. rugpjūčio mėn. priklausė Tauro apygardai. Veikė visoje Šakių apskrityje, taip pat Marijampolės apskrities Kazlų Rūdos ir Veiverių bei Kauno apskrities Zapyškio ir Garliavos valsčiuose (nuo 1947 m. sausio iki 1949 m. birželio − tik Šakių apsk.). Sunaikinta 1952 m. rugpjūčio mėn.

## Vadai

## Šaltiniai
Storasis ąžuolas

**Storuoju ąžuolu** vadinami šie Lietuvos gamtos paminklai ar gamtos paveldo objektai:

* Storasis Gargždų ąžuolas (Mažeikių raj.)
* Storasis Klovainių ąžuolas (Pakruojo raj.)
* Storasis Pamūšio ąžuolas (Pakruojo raj.)
* Storasis Punios šilo ąžuolas (Alytaus raj.)

Panašūs:

* Storasis uosis (Klaipėda)
* Storoji Klaipėdos liepa (Klaipėda)
* Storoji Tytuvėnų šilo pušis (Kelmės raj.)
Bedančiai

**Bedančiai** – kaimas Raseinių rajono savivaldybėje, šalia kelio Raseiniai–Šiluva. Kaime stovi nuoroda link Gražiojo Plauginių miško ąžuolo (1,5 km).

## Gyventojai

### Žymūs žmonės
* Bedančiuose 1928 m. spalio 2 d. gimė choro dirigentas ir pedagogas Aleksandras Buzys.

## Šaltiniai
Barzdų herbas

**Barzdų herbas** – pagrindinis Barzdų miestelio ir Barzdų seniūnijos (Šakių rajono savivaldybė) simbolis. Pagal herbą sukurta ir Barzdų vėliava.

## Aprašas

žaliame herbinio skydo lauke ant auksinės knygos sidabrinė lempa, kurios raudona liepsna skleidžia auksinius spindulius.

## Simbolika

Rusijai panaikinus spaudą lotyniškais rašmenimis, Barzdai tapo svarbiu lietuviškos spaudos platinimo centru. Aptariant naujai kuriamo miestelio herbą, nutarta pavaizduoti virš knygos šviečiančią žibalinę lempą. Tai rodo didelį šio krašto indėlį į Lietuvos mokslą ir švietimą.

## Istorija

Barzdų herbas patvirtintas Lietuvos Prezidento 1998 m. rugpjūčio 4 d. dekretu Nr. 137. Etalono autorius – dailininkas Arvydas Každailis.

## Šaltiniai
Seinų rinktinė

**Seinų rinktinė** – neilgai gyvavusi Lietuvos partizanų rinktinė, veikusi daugiausia dab. Lazdijų rajono vakaruose. Įsteigta 1945 m. liepos mėn., nuo tų pačių metų rugpjūčio mėn. priklausė Tauro apygardai. Veikė tuometinės LTSR Lazdijų, Šventežerio, Rudaminos, Sangrūdos ir Krosnos (dalyje) valsčiuose, taip pat apie Seinus ir Punską (Lenkija).

1946 m. birželio mėn. pertvarkyta į Tauro apygardos Šarūno rinktinės (nuo 1947 m. birželio mėn. veikė kaip Dainavos apygardos Šarūno rinktinė) Seinų batalioną (prijungti Seinų rinktinę prie Dainavos apygardos Šarūno rinktinės nesėkmingai bandyta jau 1946 m. pradžioje). Pastarasis 1947 m. gruodžio mėn. sujungtas su Veisiejų ir Kapčiamiesčio batalionais, taip suformuojant Dainavos apygardos Šarūno rinktinės Lietuvos didžiojo kunigaikščio Mindaugo grupę.
Barzdų vėliava

**[[Barzdai|Barzdų]] vėliava** – žalia su baltu plačiu stulpu (trys penktosios vėliavos ilgio), ant kurio pavaizduotas miestelio herbas. Laisvieji kraštai apvesti siaura raudona juostele.

## Taip pat skaitykite
* Barzdų herbas
Sahelis

: *Šis straipsnis – apie geografinį regioną. Apie kultūrinį regioną žiūrėkite [[Sahelio civilizacija]], apie buvusią Eritrėjos provinciją – [[Sahelis (Eritrėja)]]*

**Sahelis** (arab. ساحل, *sahil*) – biogeografinis ir ekoklimatinis regionas šiaurinėje Afrikoje, į pietus nuo Sacharos, kuris neretai laikomas jos dalimi.

## Geografija
Sahelis kerta šį žemyną siauru ruožu iš vakarų į rytus, nuo Atlanto iki Raudonosios jūros. Tai yra pereinamoji zona tarp Šiaurės Afrikoje esančios Saharos dykumos ir Sudano savanos, esančios Užsachario Afrikoje.

Sahelis eina per šiaurinį Senegalą, pietinę Mauritaniją, centrinį Malį, Burkina Faso šiaurinį pakraštį, Alžyro patį pietinį pakraštį, per vidurio Nigerį, Nigerijos šiaurės rytų pakraštį, Kamerūno šiaurinį pakraštį, vidurio Čadą, Pietų Sudano šiaurinį pakraštį, beveik per visą Sudaną, išskyrus Sudano pačius pietų pakraščius ir šiaurės vakarus, Etiopijos visai nedidelį šiaurinį pakraštį, šiaurės vakarų Eritrėją, nesiekdamas Raudonosios jūros, bei Egipto pietryčių pakraštį.

## Gamta
Sahil arabiškai reiškia „krantas“. Būtent taip pavadintas Saharos dykumos pietinis pakraštys, mat ši dykuma arabų kultūroje dažnai tapatinama su jūra.

Gamta čia yra pereinamoji iš dykuminio (Saharos) į atogrąžų (Gvinėjos) klimatą, ir pačiame Sahelyje išilgai išskiriami tam tikri ruožai su skirtingomis gamtinėmis sąlygomis: sahelo – saharinis, sahelinis, sudano – sahelinis ir sudaninis.

Prieš 12 500 metų šis regionas buvo Saharos dalis, smėlis bei vėjas suformavo vietos reljefą. Kuriam laikui dykuma buvo atsitraukusi, todėl čia atsirado galimybės susikurti įvairioms valstybėms. Šiuo metu vėl jaučiamas dykumėjimo procesas.

## Kultūra
Sahelis nėra vien tik geografinė sąvoka. Gana panašios gamtinės sąlygos nuo seno vienijo čia gyvenusias įvairias tautas. Visos jos dalyvavo transsacharinėje prekyboje, o I mūsų eros tūkstantmetyje, veikiant islamo kultūrai iš šiaurės, užgimė ir suklestėjo Sahelio civilizacija.

## Šaltiniai

## Nuorodos
* springer.com / Improved climatological precipitation characteristics over West Africa at convection-permitting scales. Ségolène Berthou, David P. Rowell, Elizabeth J. Kendon, Malcolm J. Roberts, Rachel A. Stratton, Julia A. Crook & Catherine Wilcox | Published: 12 April 2019
* eros.usgs.gov / Bioclimatic Regions Map
* youtube.com / Anatomy of Sahel drought, Al Jazeera English / Published on 19 Jun 2012
Chevrolet Nomad

**Chevrolet Nomad** buvo universalas, kurį gamino Chevrolet. Serijiniai Nomad modeliai buvo gaminami tarp 1955–1961 ir tarp 1968–1970 metų. Vėliau buvo pristatyti du koncepciniai automobiliai naudojantys Nomad pavadinimą. Pirmasis buvo pristatytas 1999, antrasis 2004 metais, pastarasis priminė 1954 metų Nomad parodos automomobilį ant Chevrolet Corvette bazės. Sklinda gandai, kad 2009 metais Chevrolet išleis visureigį, kuris vadinsis Nomad, tačiau oficialaus patvirtinimo nėra.